

**โครงการตรวจเยี่ยมผู้สูงอายุและผู้พิการ ประจำปี 2554**

กองสาธารณสุขและสิ่งแวดล้อม เทศบาลตำบลจันดี จัดทำโครงการตรวจเยี่ยมผู้สูงอายุและ

ผู้พิการ ปี 2554 โดยได้รับเงินอุดหนุน จำนวน 45,000 บาท จากกองทุนหลักประกันสุขภาพเทศบาลตำบลจันดี มีวัตถุประสงค์เพื่อให้คำแนะนำการดูแลสุขภาพแก่ผู้สูงอายุและผู้พิการ เพื่อให้ผู้สูงอายุและผู้พิการมีขวัญกำลังใจในการดำเนินชีวิต และเพื่อรับทราบปัญหาจากผู้สูงอายุและผู้พิการ โดยมีกลุ่มเป้าหมายเป็นผู้สูงอายุและผู้พิการในเขตเทศบาลตำบลจันดี จำนวน 40 คน

โดยมีคณะผู้บริหารเทศบาลตำบลจันดี สมาชิกสภาเทศบาล เจ้าหน้าที่เทศบาล พร้อมด้วย เจ้าหน้าที่โรงพยาบาลส่งเสริมสุขภาพตำบลบ้านสวนจีน อสม.ตำบลจันดี อาสาสมัครดูแลผู้สูงอายุที่บ้าน คณะกรรมการบริหารกองทุนหลักประกันสุขภาพเทศบาลตำบลจันดี กำนัน ผู้ใหญ่บ้าน และประธานชุมชน ลงพื้นที่ตรวจเยี่ยมผู้สูงอายุและผู้พิการ ตามกำหนดการตรวจเยี่ยม ดังนี้

วันที่ 3 พ.ย. 54 เวลา 10.00 -12.00 น. ลงตรวจเยี่ยมผู้สูงอายุและผู้พิการ หมู่ที่ 1

วันที่ 4 พ.ย. 54 เวลา 09.30 -12.00 น. ลงตรวจเยี่ยมผู้สูงอายุและผู้พิการ หมู่ที่ 2

วันที่ 9 พ.ย. 54 เวลา 09.30 -12.00 น. ลงตรวจเยี่ยมผู้สูงอายุและผู้พิการ หมู่ที่ 3

วันที่ 17 พ.ย. 54 เวลา 09.30 -15.30 น. ลงตรวจเยี่ยมผู้สูงอายุและผู้พิการ หมู่ที่ 4 และ หมู่ที่ 5

จึงประชาสัมพันธ์มาเพื่อทราบโดยทั่วกัน

----------------------------------------------------------------- งานบริการข้อมูลข่าวสารทางท้องถิ่น

พิมพ์ / ข่าว

วันที่ 3 พฤศจิกายน 2554